ભાજપે 177 ઉમેદવારો જાહેર કરી દીધા છે, પણ ભાજપ માંય ધમાલ મચેલી જ છે. ખુદ મુખ્યપ્રધાનના સાળા જતા રહ્યા તે પછી ભાજપના વધુ એક જાણીતા કુટુંબમાંથી બળવો થાય તેવી શક્યતા છે. ભૂતપૂર્વ મુખ્યપ્રધાન બાબુલાલ ગૌરના પૂત્રવધુએ ધમકી આપી છે કે પોતાને ટિકિટ નહિ મળે તો ભાજપમાંથી રાજીનામું આપી દેશે. તેમની ફરિયાદ છે કે સગાવાદ ના નામે પોતાને ના પાડવામાં આવે છે, પણ ભાજપમાં અનેક નેતાઓના સંતાનોને અને સગાઓને ટિકિટો મળી જ છે. તે સંજોગોમાં જો બાબુલાલ ગૌરને ટિકિટ ના આપવાની હોય તો પોતાને મળવી જોઈએ તેવી માગણી કૃષ્ણા ગૌરે કરી છે. બાબુલાલનું નામ બહુ સીડીને કારણે બહુ બદનામ થયું હતું, તેથી ભાજપ તેમને ટિકિટ આપવાની નથી અને કૃષ્ણા ગૌરને પણ ના આપે તેવી શક્યતા છે.